Návrh

Komuniké 

Vláda Slovenskej republiky na svojom zasadnutí dňa ...........2002 prerokovala návrh zákona  o riadení štátu v krízových situáciách mimo času vojny a vojnového stavu.

	Navrhovaný zákon ustanovuje pôsobnosť orgánov verejnej moci pri riadení štátu v krízových situáciách mimo času vojny a vojnového stavu, práva a povinnosti právnických osôb a fyzických osôb pri príprave na krízové situácie mimo času vojny a vojnového stavu a pri ich riešení a sankcie za porušenie povinností ustanovených týmto zákonom. 

	Cieľom navrhovanej právnej úpravy je vytvorenie právnych predpokladov pre riadenie štátu v prípade vzniku krízových situácií nevojenského charakteru tak, aby bolo možné včas identifikovať charakter a rozsah prípadného ohrozenia, minimalizovať jeho dôsledky a čo najrýchlejšie obnoviť pôvodný stav. 

	Vláda Slovenskej republiky schválila návrh zákona a uložila predsedovi vlády Slovenskej republiky predložiť ho na ďalšie ústavné prerokovanie Národnej rade Slovenskej republiky.